е една от възможните причини за намаляването на производствените разходи, следва да бъде разгледана чрез възобновяване на разследването при пълно зачитане на правото на защита на AETMD, както това е съблюдавано от съдилищата на ЕС. За сметка на това, констатациите, които не са оспорени от заявителите, били са отхвърлени или не са били разгледани от Общия съд („неоспорени или потвърдени констатации“), остават валидни. Тези констатации са описани и оценени в регламента от 2014 г. Във връзка с тези неоспорени или потвърдени констатации Комисията се позовава на текста на регламента от 2014 г. (13), публикуван в Официален вестник на Европейския съюз (14).
 (17)
 За да изпълни решенията на Съда, Комисията публикува известие (15) за възобновяване на антидъмпинговото разследване относно вноса на някои видове приготвена или консервирана сладка царевица на зърна с произход от Тайланд, довело до приемането на регламента от 2014 г., що се отнася до RK.
 (18)
 Заинтересованите страни бяха информирани за възобновяването на антидъмпинговото разследване чрез публикуване на известие в Официален вестник на Европейския съюз.
 (19)
 Комисията официално уведоми RK, представителите на държавата износител и AETMD за частичното възобновяване на разследването.
 (20)
 На заинтересованите страни беше предоставена възможността да изложат в писмен вид своите становища и да поискат изслушване в рамките на срока, посочен в известието.
 2.1. Процедурни стъпки за изпълнение на решенията на Съда
 (21)
 След възобновяването Комисията изпрати въпросник на RK и свързаните с него дружества относно производствените разходи за продукта, предмет на прегледа, включително относно междудружествените аспекти на тези разходи.
 (22)
 Отговори на въпросника бяха получени от RK, Agripure Holdings Public Co. Ltd., AgriFresh и Sweet Corn Products Co. Ltd.
 (23)
 В съответствие с член 16 от основния регламент Комисията извърши контролно посещение в помещенията на четирите дружества в Тайланд, за да провери предоставената във въпросниците информация.
 —
 River Kwai International Food Industry Co., Ltd, Канчанабури, Тайланд;
 —
 AgriFresh Co. Ltd., Канчанабури, Тайланд (AgriFresh);
 —
 Agripure Holdings Public Co. Ltd., Банкок, Тайланд (Agripure);
 —
 Sweet Corn Products Co. Ltd., Канчанабури, Тайланд (SCP).
 2.2. Разследван период
 (24)
 Разследването обхваща периода от 1 юли 2011 г. до 31 декември 2012 г. („разследвания период в рамките на прегледа или „РПРП“).
 2.3. Преглед на разпределението на разходите между River Kwai International Food Industry Co., Ltd и свързаните с него дружества
 (25)
 С решенията на Съда от Комисията се изисква да преразгледа разпределението на разходите между RK и неговото дъщерно дружество AgriFresh. Комисията първо направи преглед на структурата на групата, за да гарантира, че всички съответни разходи, които може да са били начислени или е следвало да бъдат начислени, отнесени или пропорционално разпределени между дружествата от групата и които може да са оказали въздействие върху производствените разходи на River Kwai International Food Industry Co., Ltd и/или AgriFresh, са били взети предвид.
 (26)
 Във връзка с това Комисията определи две допълнителни дружества от групата — Agripure Holdings Public Co. Ltd (дружеството майка на RK — Agripure) и Sweet Corn Products Co. Ltd. (дъщерно дружество на RK — SCP, разположено също в Канчанабури), чиито разходи обосноваваха извършването на по-подробен преглед.
 (27)
 В допълнение